जुबिली पार्क में तीसरे दिन 50 हजार लोग पहुंचे, आज अंतिम मौका
जमशेदपुर | जुबिलीपार्क में लाइटिंग का नजारा देखने शनिवार को भी शहरवासी उमड़े। तीन मार्च की तुलना में व्यवस्था अच्छी थी। महिलाआें आैर पुरुषों की इंट्री के लिए अलग-अलग इंतजाम किए गए थे। लिहाजा लोगों को परेशानी नहीं हुई, लेकिन संस्थापक दिवस के अपेक्षा आधी भीड़ जुटी। करीब 50 हजार लोग आए थे। यहां लोगों ने रंगीन फव्वारे और लेजर शो का आनंद लिया, लेकिन यह देर से शुरू हुआ और जल्दी बंद कर दिया गया, इसलिए शहरवासियों को निराशा हुई। लेजर शो फव्वारे के बंद होते ही कई लोग लौट गए। इधर, रविवार को विद्युज सज्जा का अंतिम दिन है। प्रबंधन के अनुसार रविवार को रिकॉर्ड भीड़ का अनुमान है।
bho_Deva hin_Deva